Meldonij
Meldonijum (poznat i kao mildronat, kvaterin, THP, MET-88 ili mildronāts, ruski mельдоний) jeste međunarodno generičko ime za lijek protiv srčanih bolesti i bolesti krvotoka. Proizvodi ga i distribuira latvijska farmaceutska kompanija Grindeks. Kao lijek raširen je uglavnom u istočnoevropskim zemljama, poput Rusije i Litvanije, ali naprimjer u Njemačkoj i SAD nije dopušten. Od 1. januara 2016. uvršten je u spisak nedopuštenih supstanci prema Svjetskoj antidoping agenciji (WADA). Od tada je dokazano njegovo korištenje od strane nekoliko sportista.